Ngendawo yokuba engafumananga qela kwindawo abefuna zimngenise e Palamente, u Mr. Hutton, omnye wamanene amahlanu ekutiwa ngu Rulumente owonganyelwe ngu Mr. Scanlen, upumile kwelo bandla. U Mr. Hutton ibingopatiswe imicimbi yemali zakomkulu, akufumaneki ukuba uzenzele igama kulondawo. Yaba ngum’mangaliso kuninzi ukuva ukuba unyuselwe kwindawo yokuba ngomnye wabapete imicimbi yeli lizwe ngo May 1881, kuba ubengekabi naxesha lide ese Palamente awaqala ukuyingena ngo 1878. Indawo yake ebu Rulumenteni inikelwe yamkelwa (March 20) ngu Mr. Cecil John Rhodes, M.L.A., omele isitili sase Ligwa (Barkly West) e Palamente. U Mr. Rhodes yindodana enconywa ngentloko ukutamba. Uzenzele igama elivakalayo nelincomekayo e Palamente ngexeshana elifutshane ekuyo (kuba uyingene ngo 1881.) U Mr. Rhodes yindodana eminyaka bati imashumi mabini anesibozo, eyaya kwele Dayimani kamsinya ivakele londawo, yati ngentloko etambileyo yazifumanela indyebo yomhlaba ngexeshana. Ibehle yalilungu lentlanganiso ezinkulu ezipete imicimbi yokumba idayimani. Emva kwexeshana ishiye umsebenzi wayo nanko isinga pesheya e Oxford ukuya kufunda. Itabate isiqanaqu esimnandi apo yabuya. Ite yakubandakanywa ne Koloni i Dayimani ngo 1881 walilungu, kunye no Mr. F. H. S. Orpen, lase Ligwa. Akutandabu- zeki uyakwenza ngokugqitiseleyo ku Mr. Hutton apo emicimbini yemali. Intloko yake ikulungele ukubala.

\*\*\*

Sivuyiswe kunene kufunda imizamo ka Mr. Joel Madubela ukwenza ibaso lemfundo pesheya kwe Nciba ngokumisa intla- nganiso yoncedwano ngengxoxo. Ngamana ingafi njengezinye intlanganiso zohlobo Iwayo eseke zako kwindawo ezinjengoma Burnshill nezo Titshala ba Pesheya kwe Nciba. Imbali yokusekwa kwale ntlanganiso ivela kusiba luka Mr. Joel Madubela. Yiyo le:

Nkosi Mhleli wendaba zamanene, nani manene akowetu, ingapina imfundo ? Malunga nendawo endandicele amanene akowetu ukuba andifundise, ukuba ndingatinina ukufumana ituba lokufunda isi Ngesi. Emveni kokuba loncwadi ndiyitumele ku Mr. Editor ndabalela la manene—Revds. W. J. Hacker, T. E. Marsh no R. P. Underwood, Esq. Ndiwazisa ngomnqweno wam wokufunda ndicela ukuba sibe ne “Mutual Improvement, Society.” Lamanene ati maze ndive ukuba otinina lamanene kutiwa ngo Titshala. Ndati ndakuwaxelela ayamkela ngovuyo lontlanganiso. Kwabonakala ukuba ingenziwa kanye ngenyanga ngenxa yokuba kude kwazo nangenxa yendawo zokulala. Ndacelwa kwangoko ngu Rev. T. E. Marsh ukuba nditate amagama abo bazinikela ukuba babe ngamalungu ayo, ndafumana aba :—*Ama- nene* M. N. Galela, T. Ndwandwa, G. Pamla, E. Mda, Jas. J. Madu- bela, Joe. J. Madubela, J. Eben. Mazamisa, C. Ndunge, J. J. Vile, D. Nginda, Jas. Malusi, A. Nguza, J. Ngcebetsha, T. D. Bikitsha, Chas. M. Kentana, W. Boti, M. April.—*Amanenekazi* G. E. Kentana, Idah Bikitsha, E. Ngcanasi. S. J. M’buli, S. Sikiti, L. Mbuli, M. Ntsimango. Andotukanga ndakufumana elinani kuba ndisazi ukuba abanye banika amagama kupela iziqu zabo azisoze zize. Noko ndi- tshoyo ndiyatemba ukuba bobugcina ubunene nobunenekazi babo ngokugcina inyaniso zabo. Sagqiba ke ukuba yomana ukubako e Gcuwa (Butterworth). Sati sobuya sidibane ngayo simise umgcini sihlalo (Chairman), ababungi (Committee members) no Nobala (Secretary). Ndobuya ndibonise okwetu ukuzama. Ndiyatemba ukuba amanene azekayo anjengo Rev. E. Magaba no Mr. J. T. Jabavu osazisa indlela zokuqutywa kwezinto zokunceda uhlanga ukuba lunyuke.—Joel J. Madubela, Proposer and Acting Secretary.

\*\*\*

Intlanganiso yamanene anyulwe ziqingata ngeziqingata ze ramente yama Wesile emele eli lomzantsi we Afrika ekutiwa yi ‘ Conference,’ iyakuqala e Rini ngo 15 kule nyanga kude kube sekupeleni kwayo. Intlangano zabacedululi bengxoxwana ezinqabileyo (Committees) ziyakuba kwangapambili. Kwipepa elipambi kwetu sibala nje elicwangcisa umsebenzi wentlanganiso sifumana ukuba ikomiti eyaba abafundisi iyakuhlangana ngolwesi-Tatu, April 9. Ngo April 10 kohlangana iqumru elicedulula indawo ezipatelele kumhlaba wabafundisi; ngo April 11 abacedululi benqubo yomsebenzi wentlanganiso zeziqingata, ngo Mgqibelo, April 12 abacedululi bemicimbi yemfundo; ngo Mvulo, April 14 abemicimbi yemali. Intla­nganiso ezibalulekileyo ezipatelele kwi Conference ngu Mtandazo e Commemoration Church (ityalike ebalulekileyo yama Wesile) ngo 15 April ngo 12 emini. Ngolwe Sine April 17 intlanganiso ekongena nabani kwakulo tyalike ngo 7 ngokuhlwa. Nge 2.30 nge Cawa 20 April, intlanganiso yezikolo ze Cawa. Ngolwe Sibini 22 April, intlanganiso yeronoskapu ye ’ Conference ’ ngo 7 ngokuhlwa. Ngolwe Sitatu 23 ngo 7 ngokuhlwa intlanganiso yokwamkelwa kwe ‘ Conference.’ Ngokuhlwa (7) ngo 25 isonka sotandano kwityalike ese Fort England. Ngokuhlwa (7) ngo 28 kuyakubekwa abafundisi abatile izandla e Commemoration. Intlanganiso yozilo e Shaw Hall ngolwe Sibini April 29 ngexesha lesixenxe. Ngamana isitamsanqeliso se Nkosi sapezu komsebenzi wentlanganiso.

\*\*\*

Esinye sezilumko zase France, kufupi nje, sibe sihlanganisa inyaniso ngokumayela nokukululwa kwemitshato, sazivakalisa ezinyaniso kwimbuto etile. Indawo esizifumeneyo ngati zinga- nandipeka nakuti ma Afrika. Umnene utabate imitshato eliwaka, wafumana ukuba kweli nani kudla ngokuti kuma Italiyane, nama Russia nama Skotshi kuciteke imitshato epakati kwesinye nesihlanu kupela: kwakweli nani pakati

kwama Swide nama Norowe, nama Bulu, nama Hangari kukululwa imitshato epakati kwesitandatu neshumi; ezinye izizwe ezimele i Yurop kwakweli nani zikulula imitshato esuka kwi 11 kuse ku 28. Lento, uti umhlobo wetu, ayibangwa yimiteto yamazwe. Kubantu bonqulo Iwase Roma imitshato ayidli ngakukululwa, kanti kowamanye amabandla yinto eninzi imitshato enqunyulwayo. Umnumzetu uyiqukumbele inteto yake ngenye ingxelo, esikolwayo yiyo tina. Uti kwi- mitshato eliwaka, abatshate indoda iminyaka ipakati kweminyaka e 5 ne 25, kwapuka imitshato e 148; kanti kuleyo sazeke indoda iwelile kuminyaka emashumi mabini anesihlanu kwapuka umtshato omnye kumitshato elikulu ! Xa tina siwusinga singa wonke umzi wakowetu sifumana lamanani esilumko enyanisekile xa abekiswa kwizizwe ezimnyama zakowetu. Inga ke amadodana angebehle azipangele entweni ezinjengemitshato esengapantsi kweminyaka emashumi mabini anesihlanu. Indoda iyifumana ingqondo endilekileyo yakufika kule minyaka. Azi mangapina amadinga okutshata awapulwayo ngulomhlanjana usengapantsi kwa 25 ? Ngati angati eke avakaliswa ibe sijwili sika Rakele kwinto eninzi yomtinjana edanisiweyo.

Sicinga ukuba yimfanelo ukuba umzi omnyama uzazi izinto ezitetwa ngumzi omhlope ngawo. Ebuninzini benteto ezidlu- bukileyo eke sizive zitetwa ngabantu abamnyama entlanganisweni zama Bulu sicinga ukuba le mayivakaliswe. Lengxoxo ilandelayo ibeko entlanganisweni yama Bulu (Afrikander Bond) e Dodoloro (Dordrecht). Indawo eyayipambi kwaba banumzana yayililungelo lokutumela amadoda e Palamente.

U Mr. Sutherland wati yena ucinga ukuba makungabiko bani unalo eli lungelo ongangenisi ubuncinane, iponti ezimashumi mahlanu (£50) ngonyaka.—U Mr. Wagenaar ute ngapaya kokutetwe ngu Mr. Sutherland, omakabe nelungelo mabe ngonokulesa abe nokub'ala kanjako.—U Mr. Bekker ute uyakusekela okucetyiswe ngu Mr. Wagenaar.—U Mr. Strydom ute yena uyicase kanye into yokuba abantu abamnyama babe nalo nelungelo eli lona lokuvota.—U Mr. Dageroth : nam ndinjalo.—U Mr. Sutherland ute akuncedi nto ukuti ubani mabe uyakwazi ukubala nokulesa ukuze abe nokungena encwadini. Ubone incwadi kwi *Guardian* yokugqibela (ipepa lase Dodoloro) ib'alwe ngumntu omnyama, akuko namnye kulendlu onokuyipendula. Intoni, o Nigala bafundiswe ngapezulu kunati—akuncedi luto ngoko ke ukuteta ngemfundo.—U Mr. Greyling ute—asifuni bengenile encwadini yabanyuli kanye abantu abamnyama, benalo nezwi nevoti elunyulweni Iwamalungu e Palamente. (Apa yaduma intlanganiso yati He, he!) Kuko bani apa ongatanda emelwe ngum Xosa e Palamente. (Hai, hai.) Pofu ke uza kuyenzani um Xosa ivoti ?— Umongameli uti ilungelo lokuvota ke makalinikwe umntu ngokwexabiso lemali azihlaulela irafu—abo bangayiroliyo irafu mabanga voti.

Lengxoxo iqosheliswe ngu Mr. Bekker osekelwe ngu Mr. Durandt waxaswa sisitandatu ngeliti: Lentlanganiso elayo lelokuba makungabiko mntu umnyama uvunyelweyo ukuba avote, abo bamnyama abangabavoti ngoku masikwe amagama abo encwadini.

Ngelixa bekunyulwa amadoda e Palamente, umhlambi ome­le esi sitili sase Dikeni ubuyibuza uyibuzile indoda efuna ivoti zawo wosule ngombuzo omnye wokwahlula inkani:—uyindoda yalupina unqulo e Palamente apa luko oluka Spiligi noluka Skanulenu ? Kwati mhla into ka Watson neka Nesbitt yati singaboluka Spiligi, amadoda akwa Gaga avutulula idyasi zawo agoduka abashiya bemi etafeni abo bazalwana. Bati ke bakuya kwezinye indawo basakubuzwa lom’buzo,—asingaba bambe amacala, nokuba lilipina eliteta inyaniso singabelo cala tina. Siyavuya ukuti akubangako ntaka ibanjiswa ngalo mququ pakati kwamawetu. Pantsi kolu laulo akuko nanye indoda enokuba ime yodwa. Pezu kwale ndawo iti i- *Volksblad* ikoranti yama Bulu yase Kapa:—“ Kwamanye amanene afuna ukuya ebandla, ngokukodwa kwasaqalayo, kuko kakade ututuzelwana ekubeni ngapandle kwamagqiza emvo ezikoyo apo e Palamente, nokuqayisa ngokungalandeli qela. Kakadeni ukuba oluqayiso luhanjiswe kakuhle lungalinyusa igama lalowa nalowa. Kodwa okukuba nje akudli ngokuhla. Ulaulo lwebango (Party Government) lungagxekwa ngokubanga ukuba abatile babe ngamakoboka ecala elitile; kodwa ngalo lonke ixesha oluhlobo lolaulo lukuyo lunokuhanjiswa ngokwanelisayo nxa kuko uvisiswano pakati kwamagqiza akoyo. Kulilungelo leli lizwe ukuba amadoda, emva kokuba ecingile, angene kumacala akolwa ngawo. Maxa wambi kutiwa akuko nto ahlukene kuyo amadoda e Palamente yeli lizwe njengokuba kunjalo kwamanye amazwe. Akuko nyaniso kulenteto. Ngalo lonke ixesha ikoyo ingxoxo yokupatwa komnyama, isaya kuke ibe lixesha elide iko, kuya kusoloko kuko indawo elibango pakati kwamaqela o Spiligi nawo Skanulenu. Okwezi mini yeyona ngxoxo yengxoxo. Masim’pate ngempato yeziqula na ? Kufanelekilena ukuba ontsundu afundiswe ukuba akana mfanelo, uyimbedlenge, makakwelele kuhlale omhlope kamsinya omhlope kumfaneleyo? Masimenze asitembe asitandena omnyama, sinxwema imfazwe ngako konke esinako, zesiti apo singena kubapata ngokufanelekileyo sibanikele kwabo abanokwe njenjalo ? Lendlela yenqubo yokugqibela yile iqutywa ngu Mr. Scanlen ,- esiqale ngayo yeyama Spiligi.” Kwincwadi ake wazibala kweli pepa oka Jabavu ubeteta kwalento. Unga umzi ungeyilibale.